**Z A P I S N I K**

Sa 46. sjednice Školskog odbora Osnovne škole braće Radića Pakrac održane

15.rujna 2016.godine

u 13:10 sati

u višenamjenskoj prostoriji Osnovne škole braće Radića Pakrac.

……………………………………………….

KLASA: 003-06/16-01/11

URBROJ: 2162-10-01-15-02

.............................................................

**Prisutni članovi**: Manuela Papić , Željka Pejša Božić, Marko Martinelli, Morena Mandić Čolić, Ivana Roksandić , Lejla Skalnik

**Nenazočni članovi**: Danijela Kiš (opravdano odsutna zbog putovanja ) , Morena Mandić Čolić

Popis imena drugih osoba ili gostiju koji nisu članovi vijeća a prisustvuju sjednici:

* Sanja Delač ravnateljica- izvjestiteljica,
* Ivančica Kiš, tajnica škole, zapisničarka,

.............................................................

Na sjednici se nalazi šest od sedam članova Školskog odbora te je konstatiran kvorum potreban za donošenje pravovaljanih odluka.

 ..............................................................

**Predsjednica Školskog odbora pozdravlja nazočne i čita dnevni red 45.sjednice Školskog odbora:**

1. **Usvajanje zapisnika sa prošle 45. sjednice Školskog odbora**
2. **Odluka o prethodnim suglasnostima za zaposlenja pomoćnika u**

 **nastavi**

1. **Odluka o prethodnim suglasnostima za zaposlenja učiteljice češkog jezika, učiteljice povijesti, edukatora – rehabilitatora, spremača i kuhara-spremača**
2. **Izbor osiguravajućeg društva za osiguranje učenika škole**
3. **Elaborat o procijenjenoj vrijednosti nekretnine u Prekopakri**
4. **Zahtjev za najmom prostora Udruge Mađara**
5. **Razno**

Dnevni red je usvojen.

.........................................................

**AD 1**

Prva točka dnevnog reda je **usvajanje zapisnika s 44. sjednice školskog odbora**. Zapisnik s prošle sjednice Školskog odbora dostavljen je članovima Školskog odbora zajedno sa pozivom na 45.sjednicu Školskog odbora. Primjedaba na zapisnik nema. Svi prisutni članovi školskog odbora (pet glasova) prihvaćaju zapisnik s prošle sjednice školskog odbora.

**AD 2**

* **Odluka o prethodnim suglasnostima za zaposlenja pomoćnika u nastavi**

Ravnateljica čita izvješće o provedenim razgovorima s kandidatima za pomoćnike u nastavi. S kandidatima su razgovarali u ponedjeljak 12.09.2016.g. u 10 sati Povjerenstvo. Ravnateljica obrazlaže da su predloženi ponovno prošlogodišnji kandidati kako bi bili zadovoljni i učenici i roditelji. Kornelija Vujić bi išla u posebni razredni odjel s Ivanom Marčetićem. Irena Delač bi nastavila s Patricijom Poplašen s kojom je radila i prošle godine. Martina Svjetličić Brtan bi radila u Područnoj školi Prekopakra.

:::::::::::::::::::::::::::

Prethodna suglasnost za Irenu Delač

**ODLUKA**

Svi jednoglasno za primanje u radni odnos na određeno nepuno radno vrijeme na 5 sati dnevno.

::::::::::::::::::::::::::::::::::

Prethodna suglasnost za Ivana Marčetića

**ODLUKA**

Svi jednoglasno za primanje u radni odnos na određeno nepuno radno vrijeme na 5 sati dnevno.

:::::::::::::::::::::::::::::::::::

Prethodna suglasnost za Martinu Svjetličić Brtan

**ODLUKA**

Svi jednoglasno za primanje u radni odnos na određeno nepuno radno vrijeme na 5 sati dnevno.

::::::::::::::::::::::::::::::::::::::

Prethodna suglasnost za Korneliju Vujić

**ODLUKA**

Svi jednoglasno za primanje u radni odnos na određeno nepuno radno vrijeme na 5 sati dnevno.

**AD 3**

* **Odluka o prethodnim suglasnostima za zaposlenja učiteljice češkog jezika, učiteljice povijesti, edukatora – rehabilitatora, spremača i kuhara-spremača**
1. Na natječaj za češki jezik javile su se dvije učiteljice. Ravnateljica predlaže da se na neodređeno nepuno radno vrijeme primi Lana Šimala.

:::::::::::::::::::::::::::::::::::

**ODLUKA**

Svi jednoglasno za primanje u radni odnos na neodređeno nepuno radno vrijeme Lane Šimala.

1. Na natječaj za edukatora – rehabilitatora se nije javio nitko stručan pa se predlaže Ivana Meaški,magistra primarnog obrazovanja koja je već radila u posebnom razrednom odjelu.

::::::::::::::::::::::::::::::::::

**ODLUKA**

Svi jednoglasno za primanje u radni odnos Ivane Meaški na pet mjeseci s obzirom da nije stručno zastupljena.

1. Na natječaj za kuhara se javila Martina Maraković kuharica koja ima prednosti pred drugima. Od 8 do 12 sati će raditi u kuhinji a od 12 do 16 kao spremačica. Bit će raspoređena na dva radna mjesta , svako u pola radnog vremena.

::::::::::::::::::::::::::::::::::

**ODLUKA**

Svi jednoglasno za primanje u radni odnos Martine Maraković na puno neodređeno radno vrijeme na radna mjesta kuharice u pola radnog vremena i spremačice u pola radnog vremena.

**AD 4**

* **Izbor osiguravajućeg društva za osiguranje učenika škole**

Pristigle su ponude osiguravajućih kuća: SUNCE osiguranje, EUROHERC, JADRANSKO OSIGURANJE, i CROATIA OSIGURANJE.

Ivana Roksandić, Lejla Skalnik i Manuela Papić izjavljuju da više neće skupljati novac od učenika u ime osiguravajućeg društva. Prijedlog članica Školskog odbora je da dogodine predstavnici osiguravajućih kuća dođu na sjednicu Vijeća roditelja i predstave police osiguranja ili da se razmotre poslane ponude za osiguranje učenika koje nude te da Vijeće roditelja izabere onu ponudu koja za učenike bude povoljnija.

Donosi se zajednički zaključak da dogodine Školski odbor neće odlučivati o ponudama osiguravajućih kuća već će o osiguranju učenika odlučivati Vijeće roditelja.

:::::::::::::::::::::::::::::::::::::::::::::::

**ODLUKA O IZBORU OSIGURAVAJUĆE KUĆE ZA OSIGURANJE UČENIKA**

Članovi Školskog odbora razmatraju ponude osiguravajućih društava. Ravnateljica predlaže da se učenici osiguraju preko CROATIA OSIGURANJA jer s njima imamo pozitivna iskustva.

**ODLUKA O OSIGURAVAJUĆEM DRUŠTVU**

Članovi školskog odbora glasuju s četiri glasa „za“ i jedan (Roksandić Ivana) suzdržan.

::::::::::::::::::::::::::::::::::::::::::::::::::

Roditeljima učenika će se ponuditi osiguranje po CROATIA OSIGURANJU unutar kojeg će moći birati opcije od 30,00 do 50,00 kn ali s uputom osiguravajućem društvu da sami naplate osiguranje od roditelja naših učenika jer učitelji ne mogu prikupljati niti novac niti potvrde o plaćanju.

**AD 5**

* **Elaborat o procijenjenoj vrijednosti nekretnine u Prekopakri**

Stigao je elaborat o procjeni vrijednosti za građevinsko zemljište te se predlaže da Školski odbor donese Odluku o darovanju navedenog građevinskog zemljišta Gradu Pakracu kako bi se ista poslala na davanje suglasnosti Županijskoj skupštini Požeško slavonske županije. Zemljište je procijenjeno na 72.920,34 kn. Grad Pakrac ga treba radi gradnje doma za Udruge u Prekopakri uz pomoć fondova Europske Unije.

::::::::::::::::::::::::::::::::::::::::

ODLUKA

Svi članovi školskog odbora jednoglasno su donijeli odluku o darovanju zemljišta k.č.br. 537/2 k.o.Prekopakra u Ulici dr.Ante Starčevića 23/A površine 4.389m2 Gradu Pakracu.

**:::::::::::::::::::::::::::::::::::::::::**

**AD 6**

* **Zahtjev za najmom učionice udruge Mađara**

Udruga Mađara ponovno kao i prošle školske godine zamolbom traži zakup jedne učionice tjedno na dva sata u poslijepodnevnom terminu.

**AD 7**

* **Razno**

Zahtjev Mjesnog odbora Badljevina za donaciju peći za Društveni dom u Badljevini. Mjesni odbor Badljevina je zatražio donaciju peći a kako nam ista zajedno s još nekim uređajima koje smo dobili stoji neiskorištena niti će se u budućnosti koristiti ravnateljica predlaže članovima Školskog odbora da donesu odluku o darovanju peći mjesnom odboru Badljevina. Ravnateljica najavljuje kompletnu obnovu školske kuhinje možda već u idućoj kalendarskoj godini.

**ODLUKA O DAROVANJU PEĆI MJESNOM ODBORU BADLJEVINA**

Članovi Školskog odbora svi jednoglasno za.

Završeno 14:30 sati.

Predsjednica Školskog odbora:

Manuela Papić,dipl.ing.biologije

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zapisničarka Školskog odbora:

tajnica Škole, Ivančica Kiš, dipl.iur

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_